**МОТИВИ**

**ЗА ПРИЕМАНЕ НА**

**НАРЕДБА**

**ЗА ПОЕМАНЕТО, ОБСЛУЖВАНЕТО И УПРАВЛЕНИЕТО НА ОБЩИНСКИЯ ДЪЛГ НА ОБЩИНА ТУТРАКАН**

На основание чл.28, ал.1 и ал.2 от Закона за нормативните актове Ви представяме следните Мотиви за приемане на Наредба за поемането, обслужването и управлението на общинския дълг на Община Тутракан

**1. Причини, които налагат приемането.**

Досега действащата Наредба е приета с Решение № 230 По Протокол 19 от 13 ноември 2008 г.. на Общински съвет гр. Тутракан. От 2008г. до сега Законът за Общинския дълг е многократно актуализиран, като тези актуализации не са отразени в Наредбата.

Поредното изменение на Закона за общинския дълг е свързано с влизането на еврото в България.

С цел привеждане на Наредбата към актуалните постановки на Закона за общинския дълг и прецизирането и като подзаконов нормативен акт на Община Тутракан предлагаме отмяна на старата Наредба, приета с Решение № 230 По Протокол 19 от 13 ноември 2008 г.. на Общински съвет гр. Тутракан и приемане на нова Наредба за поемането, обслужването и управлението на общинския дълг на Община Тутракан.

 Предложените промени са в две насоки:

* Промени, свързани с изменение на действащото законодателство въз основа на което се приема и следва да се прилага Наредбата, а именно ЗОД.
* Промени, наложени от Закона за влизане на еврото в Българи, а именно:
* Към чл. 7 на Наредбата се добавя ал.1а със следното съдържание

 (1 а) Общината може да договаря, поема и изплаща дълг в евро и/или в чуждестранна валута. /в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз)/.

И ал.2а със следното съдържание:

(2а) При преоценка на общински дълг или на гарантиран от общината дълг в евро задълженията, деноминирани в чуждестранна валута, се преизчисляват по курса на Българската народна банка към датата на преоценката.. / в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз)

**2. Целите, които се поставят.**

С приемането на промените в настоящите текстове от Наредбата се цели да се избегне противоречие и несъответствие между отделните разпоредби на наредбата, Закона за общинския дълг и бюджетния процес.

**3. Финансови и други средства, необходими за прилагането на новата уредба.**

За прилагането на представените текстове не се предвижда допълнителен финансов ресурс, който ще бъде необходимо да се осигури от бюджета на Община Тутракан.

**4. Очаквани резултати от прилагането.**

В резултата на прилаганото на изменението на Наредбата ще се постигне унифицираност на текстовете със Закона за общинския дълг и ще се внесе яснота при провеждане на процедура за поемане на общински дълг и кредитна или банкова институция.

**5. Анализ за съответствието с правото на Европейския съюз.**

Предлагания проект за приемане на Наредба е в съответствие с разпоредбите на Европейската харта за местното самоуправление и директивите на Европейската общност, свързани с тази материя и не противоречи на актовете на Европейския съюз.

На основание чл. 26, ал. 4 и ал.5 от Закона за нормативните актове и 77 и чл. 79 от Административнопроцесуалния кодекс, заинтересованите лица могат в 30-дневен срок от публикуване на настоящия Проект на Наредба за поемането, обслужването и управлението на общинския дълг на Община Тутракан, на официалната интернет страница на Община Тутракан се дава възможност на заинтересованите лица да представят своите писмени предложения и становища по проекта:

1) в Информационния център на Община Тутракан на адрес: гр. Тутракан, ул. „Трансмариска“ № 31; или

            2) на електронната поща на Община Тутракан: tutrakan@b-trust.org